
Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – VPĮ) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu (toliau – Aprašas), patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:1], atliko Varėnos rajono savivaldybės administracijos (toliau – Perkančioji organizacija) rangos sutarties dalinį vertinimą dėl sutarties terminų laikymosi. [1:  Dėl Pirkimų ir koncesijų priežiūros vykdymo tvarkos aprašo ir Pirkimų valdysenos tikrinimo tvarkos aprašo patvirtinimo.] 


I dalis. Bendra informacija
	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris 
	„Varėnos m. Savanorių g. rekonstrukcijos darbai“  (skelbtas Centrinėje viešųjų pirkimų informacinėje sistemoje (toliau – CVP IS) 2025 m. liepos 24 d., Pirkimo Nr. 3822206 (toliau – Pirkimas); 2025 m. rugsėjo 10 d. sudaryta rangos  sutartis Nr. eS-151 (toliau – Sutartis); 

	Pirkimo vykdymo / sutarties sudarymo teisinis pagrindas
	VPĮ (redakcija 2025 m. vasario 1 d. – 2025 m. rugsėjo 30 d.).

	Pirkimo rūšis pagal vertės ribas ir pirkimo būdas / pirkimo priemonės pavadinimas
	Supaprastintas pirkimas, atviras konkursas.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota Pirkimo vertė  – 826 446, 28Eur be PVM.
Sutarties kaina – 819 300,34 Eur be PVM.


	Tiekėjo / koncesininko (su kuriuo sudaryta sutartis) pavadinimas, juridinio asmens kodas 	
	UAB ,,Parama”, juridinio asmens kodas 165108836 (toliau – Rangovas).

	Pirkimo / sutarties vertinimo apimtys / etapas
	Po Sutarties sudarymo / dalinis vertinimas dėl Sutarties terminų laikymosi.


	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	Dviračių ir pėsčiųjų takas, finansuojamas Europos Sąjungos fondų investicijų projekto Nr. 08-071-P-0001 „Dviračių ir pėsčiųjų infrastruktūros vystymas Varėnos mieste“ lėšomis, kurį administruoja VšĮ Centrinė projektų valdymo agentūra.

	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją: - 


*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / koncesija.

II dalis. Vertinimo apimtyje nustatyti pažeidimai
	
	–

	–



III dalis. Kiti nustatyti pažeidimai
	
	VPĮ 17 straipsnio 1 dalis[footnoteRef:2], 86 straipsnio 9 dalis.[footnoteRef:3] [2:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.“]  [3:  „<...> Perkančioji organizacija raštu sudarytą pirkimo sutartį, preliminariąją sutartį ir šių sutarčių pakeitimus ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje“.] 


	VPĮ 86 straipsnio 9 dalyje nustatyta, jog: „Perkančioji organizacija <...> raštu sudarytą pirkimo sutartį, <...> ir šių sutarčių pakeitimus, <...> , ne vėliau kaip per 15 dienų nuo pirkimo sutarties <...> ar jų pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje“.  
Perkančioji organizacija Sutarties vykdymo metu su Rangovu sudarė tris susitarimus (toliau atskirai – Susitarimas 1, Susitarimas 2 ir Susitarimas 3) dėl Sutarties pakeitimų. Nustatyta, kad informacija apie visus tris susitarimus CVP IS buvo paskelbta praleidus VPĮ nustatytą terminą: Susitarimas 1, pasirašytas 2026 m. balandžio 24 d., paskelbtas 2026 m. gegužės 12 d.; Susitarimas 2, pasirašytas 2026 m. birželio 16 d., paskelbtas 2026 m. rugpjūčio 7 d.; Susitarimas 3, pasirašytas 2026 m. liepos 17 d., paskelbtas 2026 m. rugpjūčio 7 d. 
Pažymėtina, kad Tarnybos interneto svetainėje skelbiama detali instrukcija[footnoteRef:4], kaip teisingai paviešinti raštu sudarytą sutartį ir jos pakeitimus. [4: https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Perkanciosioms_organizacijoms/CVPIS_Kaip_paviesinti_sutarti.pdf.] 

Atsižvelgiant į tai, kas nurodyta pirmiau ir į tai, kad laiku nebuvo paskelbti visi trys susitarimai, konstatuotina, kad Perkančioji organizacija nesilaikė VPĮ nustatytos pareigos laiku paskelbti informaciją apie Susitarimus 1 – 3 ir taip pažeidė VPĮ 86 straipsnio 9 dalies reikalavimus bei 17 straipsnio 1 dalyje įtvirtintą skaidrumo principą.



IV dalis. Sprendimas 
	Perkančioji organizacija su Rangovu 2025 m. rugsėjo 10 d. sudarė rangos Sutartį dėl Varėnos m. Savanorių g. rekonstrukcijos darbų, kurie pradėti vykdyti 2025 m. rugsėjo 12 d.[footnoteRef:5] ir turėjo būti užbaigti iki 2026 m. sausio 12 d.  [5:  2025 m. rugsėjo 12 d. sudarytas statybvietės perdavimo – priėmimo aktas.] 

Atliekant Varėnos miesto Savanorių gatvės asfaltbetonio dangos nufrezavimo darbus, buvo aptiktas akmens grindinys, dėl kurio reikėjo papildomai įvertinti jo išsaugojimo ir panaudojimo galimybes bei koreguoti rekonstrukcijos projekto sprendinius. Perkančioji organizacija 2025 m. rugsėjo 25 d. raštu[footnoteRef:6] kreipėsi į Kultūros paveldo departamentą prie Kultūros ministerijos Alytaus – Marijampolės teritorinį skyrių (toliau - Departamentas) su prašymu pateikti rekomendacijas, kokių veiksmų Perkančioji organizacija turėtų imtis dėl atrasto akmens grindinio, nes toje vietoje, vadovaujantis projekto sprendiniais, planuojama įrengti žaliąją veją ir automobilių sustojimo vietas bei naują asfalto dangos konstrukciją. 2025 m. spalio 6 d. Departamentas raštu[footnoteRef:7] informavo Perkančiąją Organizaciją apie tai, kad siekiant išsaugoti istorinį palikimą, būtina koreguoti projekto sprendinius, numatant surasto grindinio akmenų panaudojimą rekonstrukcijos metu įrengiamose automobilių sustojimo vietose. [6:  2025 m. rugsėjo 25 d. raštas Nr. (16.8) PSD – 3585.]  [7:  2025 m. spalio 6 d. raštas Nr. 2AM -1001-(1.27-AM E). ] 

2025 m. gruodžio 1 d. Perkančioji organizacija raštu[footnoteRef:8] Departamentui pateikė projektuotojų pasiūlymą dėl akmens grindinio panaudojimo. 2025 m. gruodžio 15 d. Departamentas raštu[footnoteRef:9] informavo Perkančiąją organizaciją, kad projekto pakeitimams pritaria. [8:  2025 m. gruodžio 1 d. raštas Nr. (16.8) PSD-4566.]  [9:  2025 m. gruodžio 15 d. raštas Nr. 2AM – 1278 (1.27-AM E).] 

2025 m. lapkričio 27 d. Rangovas raštu[footnoteRef:10] kreipėsi į Perkančiąją organizaciją dėl statybos darbų sustabdymo, nurodydamas nepalankias meteorologines sąlygas – neigiamą oro temperatūrą, įšalą ir nuolatinį snygį, taip pat tai, kad iki kreipimosi dienos nebuvo priimti sprendiniai dėl statybvietėje aptikto akmens grindinio panaudojimo. 2025 m. gruodžio 2 d. Perkančioji organizacija raštu[footnoteRef:11] informavo Rangovą, kad stabdo darbus statybvietėje. [10:  2025 m. lapkričio 27 d. raštas Nr. 05-640.]  [11:  2025 m. gruodžio 2 d. raštas Nr. (24.4) PSD-4607.] 

2026 m. kovo 5 d. Perkančioji organizacija raštu[footnoteRef:12] įpareigojo Rangovą tęsti darbus statybvietėje nuo 2026 m. kovo 16 d. ir įvertinus darbų sustabdymo laikotarpį, užbaigti juos iki 2026 m. balandžio 25 d.  [12:  2026 m. kovo 5 d. raštas Nr. (24.4) PSD-752.] 

Atsižvelgiant į tai, kad statybvietėje buvo atrastas akmens grindinys, dėl kurio Rangovas negalėjo vykdyti darbų visa apimtimi, 2026 m. balandžio 24 d., vadovaudamasi Sutarties 3.4 papunkčiu[footnoteRef:13] ir  6.4 papunkčiu[footnoteRef:14] bei VPĮ 89 straipsnio 1 dalies 1 punktu[footnoteRef:15], Perkančioji organizacija su Rangovu sudarė Susitarimą Nr. 1, kuriuo Sutarties darbų atlikimo terminą pratęsė iki 2026 m. birželio 25 d. su sąlyga, kad pėsčiųjų ir dviračių tako įrengimo darbai turi būti pabaigti iki 2026 m. gegužės 31 d[footnoteRef:16]. [13:  Sutarties 3.4 papunktis: „Darbų atlikimo termino pratęsimas: ne daugiau nei 1 (vieną) kartą ir ne ilgesniam nei 2 (dviejų) mėnesių laikotarpiui tik dėl aplinkybių, kurios nepriklauso nuo Rangovo.“]  [14:  Sutarties 6.4 papunktis: „Darbų atlikimo terminas gali būti pratęstas, <...> 3.4 papunktyje nurodytam pratęsimo terminui (jeigu nurodytas) tik dėl aplinkybių, kurios nepriklauso nuo Rangovo <...>“.]  [15:  „Pirkimo sutartis ar preliminarioji sutartis jos galiojimo laikotarpiu gali būti keičiama neatliekant naujos pirkimo procedūros pagal šį įstatymą, kai yra bent vienas iš šių atvejų: 1) kai pakeitimas, neatsižvelgiant į jo piniginę vertę, iš anksto buvo aiškiai, tiksliai ir nedviprasmiškai suformuluotas pirkimo dokumentuose nustatant pirkimo sutarties <...> peržiūrą, <...> įskaitant sutarties termino <...> pakeitimą. Pirkimo dokumentuose turi būti nurodyta galimų pakeitimų ar pasirinkimo galimybių apimtis, pobūdis ir aplinkybės, kuriomis tai gali būti atliekama. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties ar preliminariosios sutarties pobūdis“.]  [16:  Tarnyboje gauta Dalies atliktų statybos darbų perdavimo–priėmimo pažyma, patvirtinanti pėsčiųjų ir dviračių tako įrengimo darbų užbaigimą 2026 m. gegužės 29 d. ] 

2026 m. birželio 16 d. Rangovas raštu kreipėsi į Perkančiąją organizaciją, nurodydamas, kad atsižvelgiant į technologinius reikalavimus ir siekiant užtikrinti galutinės asfalto dangos ilgaamžiškumą, viršutinio asfalto sluoksnio įrengimo darbus tikslinga atlikti tik visiškai užbaigus kitus statybvietėje numatytus darbus, įskaitant papildomus šaligatvio įrengimo ir atnaujinimo darbus, akmens grindinio įrengimą bei kitus aplinkos tvarkymo darbus. 2026 m. birželio 16 d. Perkančioji organizacija, vadovaudamasi VPĮ 89 straipsnio 2 dalimi[footnoteRef:17], sudarė su Rangovu Susitarimą Nr. 2, kuriuo sustabdė viršutinio asfalto sluoksnio įrengimo darbus, patikslino pradinę Sutarties vertę dėl atsisakytų vykdyti darbų ir įsigytų papildomų darbų[footnoteRef:18], taip pat papildomiems darbams[footnoteRef:19] suteikė 1 mėnesio papildomą terminą iki 2026 m. liepos 17 d.  [17:  „Pirkimo sutartis ar preliminarioji sutartis jos galiojimo laikotarpiu taip pat gali būti keičiama pagal šį įstatymą neatliekant naujos pirkimo procedūros, nereikalaujant patikrinti, ar nėra šio straipsnio 4 dalies 1–4 punktuose nurodytų aplinkybių, tačiau yra visos šios sąlygos kartu: 1) bendra atskirų pakeitimų pagal šį punktą vertė neviršija atitinkamų tarptautinio pirkimo vertės ribų, nurodytų šio įstatymo 4 straipsnio 1 dalyje;
2) bendra atskirų pakeitimų pagal šį punktą vertė neviršija 10 procentų pradinės pirkimo sutarties ar preliminariosios sutarties vertės prekių ar paslaugų pirkimo atveju ir 15 procentų – darbų pirkimo atveju;
3) pakeitimu iš esmės nepakeičiamas pirkimo sutarties ar preliminariosios sutarties pobūdis.“]  [18:  2026 m. birželio 16 d. Susitarimas Nr. 2: „1. Nevykdyti darbų už 42 335,87 Eur be PVM, įsigyti papildomus darbus už 45 290,18 Eur be PVM (atsisakomi ir papildomai vykdomi darbai detalizuojami susitarimo prieduose). 2. Patikslinti pradinę sutarties vertę: pradinė sutarties vertė 780 161,57 Eur be PVM, PVM sudaro 163 833,93 Eur. Sutarties vertė su PVM yra 943 995,50 Eur.]  [19:  2026 m. birželio 16 d. objekto apžiūros akte Nr. 5 nurodyta: „papildomiems darbams, kurie yra numatyti susitarimo Nr. 2 projekte reikės ne mažiau kaip 1 mėn. termino. Rangovas papildomai turi įrengti 180 m. šaligatvio (nuo PK 0+15 iki PK 1+95), papildomos stovėjimo vietas, papildomus paviršinių nuotekų tinklus bei kitus projekto A laidoje numatytus darbus. Techninės priežiūros vadovas ir projektuotojų atstovas įvertinę papildomą darbų apimtį patvirtino, kad prašomas papildomų darbų terminas yra racionalus ir pagrįstas.“] 

2026 m. liepos 17 d. Perkančioji organizacija, vadovaudamasi VPĮ 89 straipsnio 1 dalies 2 ir 3 punktais[footnoteRef:20] su Rangovu sudarė Susitarimą Nr. 3, kuriuo susitarė įsigyti papildomus darbus (įrengti elementus iš akmens grindinio), patikslinti pradinę Sutarties vertę ir papildomiems darbams suteikti papildomą darbų atlikimo terminą iki 2026 m. rugpjūčio 31 d.[footnoteRef:21] Pažymėtina, kad papildomų darbų atlikimo terminas ir galima darbų pradžia buvo nustatyti objekto apžiūros akte Nr. 5.[footnoteRef:22]            [20:  „Pirkimo sutartis ar preliminarioji sutartis jos galiojimo laikotarpiu gali būti keičiama neatliekant naujos pirkimo procedūros pagal šį įstatymą, kai yra bent vienas iš šių atvejų:
2) kai būtina iš to paties tiekėjo pirkti papildomų darbų <...>, kurie nebuvo įtraukti į pirminį pirkimą, kai yra visos šios sąlygos kartu: a) tiekėjo pakeitimas negalimas dėl ekonominių ar techninių priežasčių <...> ir dėl to, kad perkančiajai organizacijai sukeltų didelių nepatogumų ar nemažą išlaidų dubliavimą;
b) atskiro pakeitimo vertė neviršija 50 procentų pradinės pirkimo sutarties ar preliminariosios sutarties vertės. Tokiais pakeitimais negali būti siekiama išvengti šiame įstatyme pirkimui nustatytos tvarkos taikymo; 3) kai pakeitimo poreikis atsirado dėl aplinkybių, kurių protinga ir apdairi perkančioji organizacija negalėjo numatyti, ir kai kartu yra šios sąlygos: a) pakeitimas iš esmės nepakeičia pirkimo sutarties ar preliminariosios sutarties pobūdžio; b) atskiro pakeitimo vertė neviršija 50 procentų pradinės pirkimo sutarties ar preliminariosios sutarties vertės. Tokiais pakeitimais negali būti siekiama išvengti šiame įstatyme pirkimui nustatytos tvarkos taikymo;]  [21:  „Siekiant užbaigti Darbus, būtina įrengti Varėnos m. Savanorių gatvėje įrengti elementus iš akmens grindinio, t.y. atlikti papildomus darbus, numatytus Techninio projekto A laidoje; Patikslinti pradinę sutarties vertę: pradinė sutarties vertė 819 300,34 Eur be PVM, PVM sudaro 172 053,41 Eur. Sutarties vertė su PVM yra 991 353,41 Eur.; Papildomiems darbams suteikti papildomą darbų atlikimo terminą, t. y. visus darbus Rangovas turi atlikti iki 2026 m. rugpjūčio 31 d.“]  [22:  „Rangovo atstovas informavo, kad pajėgumų įrengti elementus iš akmenų turės tik tuomet, kai pabaigs kitus darbus. Elementų iš akmenų įrengimas yra specifinis, itin didelio kruopštumo reikalaujantis  rankinis darbas. Dėl natūralaus akmenų nelygumo ir technologinių ypatumų šis procesas yra imlus laikui bei reikalauja specifinės kvalifikacijos žmogiškųjų išteklių. Rangovo vertinimu, kokybiškam šių elementų įrengimui užtikrinti yra būtinas mažiausiai 6 savaičių laikotarpis. Nutarta rekomenduoti užsakovo vadovui papildomiems darbams <...>  elementų iš akmenų įrengimui suteikti 6 savaičių terminą.“] 

Atsižvelgiant į Perkančiosios organizacijos pateiktas aplinkybes, nenustatyta, kad papildomo termino suteikimas būtų pakeitęs Sutarties pobūdį ar suteikęs Rangovui nepagrįstą konkurencinį pranašumą. Termino pratęsimas buvo susijęs su objektyviai atsiradusiu papildomų darbų poreikiu, kuris kilo vykdant Sutartį ir koreguojant projekto sprendinius. Be to, viršutinio asfalto sluoksnio įrengimo darbų atlikimas buvo nukeltas, siekiant išvengti jau atliktų darbų sugadinimo ir užtikrinti galutinės asfalto dangos kokybę bei ilgaamžiškumą.
Pažymėtina ir tai, kad pagal Susitarimą 3 darbų atlikimo terminas nustatytas iki 2026 m. rugpjūčio 31 d., o Sutartyje nustatyta atsakomybė už darbų atlikimo termino praleidimą – 0,05 proc. Sutarties kainos dydžio delspinigiai už kiekvieną pavėluotą dieną. Tai rodo, kad termino pratęsimas neatleidžia Rangovo nuo pareigos darbus atlikti per galutinį nustatytą terminą ir nesudaro pagrindo netaikyti Sutartyje numatytų sankcijų darbų atlikimo terminų pažeidimo atveju.
Atsižvelgiant į pirmiau išdėstytas aplinkybes, darytina išvada, kad Perkančiosios organizacijos sprendimas dėl Sutarties vykdymo sustabdymo ir darbų atlikimo termino pratęsimo buvo pagrįstas konkrečiomis Sutarties vykdymo metu atsiradusiomis aplinkybėmis – objekte aptiktu akmens grindiniu, būtinybe koreguoti projekto sprendinius, nepalankiomis meteorologinėmis sąlygomis bei papildomų darbų poreikiu. Todėl, įvertinus Perkančiosios organizacijos pateiktą informaciją ir dokumentus, pažeidimų dėl Sutarties vykdymo termino pratęsimo nenustatyta.
Pažymėtina, kad Perkančioji organizacija informavo Tarnybą[footnoteRef:23], jog iki 2026 m. rugpjūčio 31 d. buvo nepilnai atlikti viršutinio asfalto sluoksnio įrengimo darbai, neatlikti horizontalaus ženklinimo darbai, neparengtos kadastrinės bylos. Atliekant galutinį darbų priėmimą už šių darbų neatlikimą nustatytais terminais bus taikomos Sutartyje numatytos sankcijos. Šiuo metu viršutinės dangos įrengimo darbai jau yra pabaigti, tačiau dar nėra atliktas horizontalaus ženklinimo darbai. [23:  Tarnyboje 2026 m. rugsėjo 21 d. gautas Perkančiosios organizacijos raštas Nr. (24.4.) PSD-3537.] 

Tarnyba, įvertinusi Perkančiosios organizacijos pateiktus dokumentus ir paaiškinimus, konstatuoja, kad vertinimo apimtyje dėl Sutarties terminų laikymosi VPĮ ir jo įgyvendinamųjų teisės aktų nuostatų pažeidimų nenustatyta. 
Taip pat Tarnyba nustatė, kad Susitarimas 1, Susitarimas 2 ir Susitarimas 3 buvo paviešinti, tačiau pažeidžiant VPĮ 86 straipsnio 9 dalies reikalavimus. Atsižvelgdama į tai, Tarnyba konstatuoja VPĮ 86 straipsnio 9 dalies reikalavimų nesilaikymą ir su tuo susijusį VPĮ 17 straipsnio 1 dalyje įtvirtinto skaidrumo principo pažeidimą. 
Prašome Tarnybai pateikti informaciją apie galutinę darbų priėmimo datą ir Rangovui už darbų atlikimo termino pažeidimą taikytas sankcijas.
Pažymėtina, kad VPĮ ar jo įgyvendinamųjų teisės aktų pažeidimas perkančiosios organizacijos vadovui ar jo įgaliotiems asmenims, viešojo pirkimo komisijos nariams, balsavusiems už neteisėto sprendimo priėmimą, ekspertams, perkančiosios organizacijos valstybės tarnautojams ar darbuotojams užtraukia Lietuvos Respublikos administracinių nusižengimų kodekso 184 straipsnyje[footnoteRef:24] nustatytą administracinę atsakomybę. [24:  „1. Lietuvos Respublikos viešųjų pirkimų įstatymo <...> ir šių įstatymų įgyvendinamųjų teisės aktų pažeidimas užtraukia įspėjimą arba baudą perkančiųjų organizacijų <...> ar jų įgaliotiems asmenims, viešojo pirkimo <...> komisijos nariams, balsavusiems už neteisėto sprendimo priėmimą, ekspertams, perkančiųjų organizacijų <...> valstybės tarnautojams ar darbuotojams nuo dviejų šimtų penkiasdešimt iki trijų tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų tūkstančių iki šešių tūkstančių eurų.“] 

Direktorius                                                                                                                          Darius Vedrickas

